projecte-aina/catalan_government_crawling huggingface dataset:
En ser preguntats pels treballs realizats a la catedral dels que se senten més satisfets, Soldevila ha apuntat que "estic especialment content per la manera en que han encaixat els treballs en fusta amb la resta de materials, perquè hem hagut de repetir ni una sola peça".
De la seva banda, Pla, que ha dut a diversos treballs a la Sagrada Família, ha reconegut especial debilitat pel "moble de la sagristia, que me'l van lliurar en dues caixes amb ferros rovellats, i en acabar, els arquitectes no sabien diferenciar les peces noves de les antigues".
La dir. gral. de Comerç, Muntsa Vilalta, en la seva intervenció al Fòrum
La directora general de Comerç, Muntsa Vilalta, ha participat aquest dimarts al Fòrum Anoia Comerç, amb una ponència on ha analitzat els "Reptes, avantatges i desavantatges del comerç amb el rereforns de la digitalització i el comerç electrònic".
En la seva intervenció, Vilalta ha fet una radiografia de la situació del sector comerç a Catalunya, que actualment compta amb més de cent mil establiments comercials, ocupa a mig milió de treballadors, i es caracteritza per una oferta compacta (92% dels comerços estan en trama urbana), plantilles atomitzades i petites empreses (el 97% tenen menys de 10 treballadors).
Així mateix, la directora ha incidit en els canvis d'hàbit de consum i en el canvi de preferències del consumidor, més informat, omnicanal, amant de la immediatesa, amb diversitat de perfils, i àvid d'experiència i de noves figures com el "prosumer", i en els reptes "no només tecnològics" que representen per al sector.
Uns reptes, que segons ha explicat Vilalta, es tradueixen en objectius com eliminar pors, orientar al client, segmentar solucions tech, compartir recursos, gestionar les bases de dades i el màrqueting digital, analitzar el mercat, i l'aposta per nous sistemes de pagament i per la transparència (blockchain).
En aquest sentit, la directora ha explicat les diferents accions que està impulsant el Departament d'Empresa i Coneixement, a través del Consorci de Comerç, Artesania i Moda (CCAM), per acompanyar el sector en el procés de transformació digital.
D'entre aquestes accions, orientades especialment al petit comerç, destaquen els incentius a la transformació digital, l'eina d'Autodiagnosi TIC, el catàleg d'apps, les sessions Esmorzapps, i sessions formatives, entre d'altres.
Vilalta ha volgut destacar l'Agenda 20/21, el full de ruta tant per a les polítiques en matèria de comerç com per a la gestió privada, que té com a objectiu alinear les actuacions de les entitats representatives del comerç, i alhora vincular el sector amb partners d'activitats relacionades amb les TIC, la mobilitat, o el turisme.
Les conclusions dels treballs de l'Agenda 20/21 es presentaran en les properes setmanes.
La jornada Fòrum Anoia Comerç, conduïda del president del Consell Comarcal de l'Anoia, Xavier Boquete, ha comptat amb una quarantena de professionals del comerç, alcaldes, regidors i tècnics de promoció econòmica, presidents d'associacions de comerciants de l'Anoia i també representants d'altres administracions.
El Consorci de Comerç, Artesania i Moda de Catalunya (CCAM) organitza el primer Congrés de Mercats Municipals de Catalunya que tindrà lloc el proper 21 d'octubre a l'Espai Endesa de Barcelona.
L'objectiu és crear un espai de debat, d'intercanvi experiències i de transmissió de coneixements per als professionals dels mercats municipals davant els canvis de la societat i les noves necessitats dels consumidors.
El Congrés de Mercats Municipals de Catalunya dóna continuïtat a la jornada Mercats Increïbles celebrada a Sant Cugat del Vallès l'any passat, i que va comptar amb una participació de més de 160 persones, amb diferents ponències que van apropar les noves eines de digitalització als professionals dels mercats.
Mitjançant el programa Elsmercats.cat, el CCAM dóna suport als 168 mercats municipals sedentaris de Catalunya amb l'objectiu de millorar la seva competitivitat i afavorir la transformació digital.
Un any més arriba la Setmana d'Artesania de Catalunya, que en aquesta VIII edició es durà a terme entre els dies 7 i 13 d'octubre sota el lema Artesania Divina.
La Setmana d'Artesania de Catalunya és una actuació impulsada pel Consorci de Comerç, Artesania i Moda de Catalunya (CCAM) amb l'objectiu de reivindicar l'artesania com element transversal en la nostra societat pel seu gran valor cultural, social, patrimonial i econòmic, que uneix coneixement (de la tècnica i de la matèria), art (creativitat i innovació), identitat (tradició i contemporaneïtat) i caràcter internacional (local i universal).
I també el seu valor social, com a fet identitari i com a vehicle d'expressió singular i únic que ens fa arribar arreu del món.
Com en anteriors edicions, la Setmana d'Artesania de Catalunya vol comptar amb la complicitat de tot el sector amb l'organització d'activitats arreu del territori, orientats a fer partícip la societat de la diversitat i qualitat de la nostra artesania.
L'any 2018, es van organitzar un total de 100 accions per a professionals i públic en general arreu del territori.
D'aquestes, el 20% estaven dirigides a públic familiar.
En aquesta propera edició, volem augmentar significativament el nombre d'accions i la seva realització arreu de Catalunya.
Les entitats interessades a participar-hi poden enviar la informació a aquest formulari fins el 8 de setembre de 2019.
Si teniu algun dubte podeu posar-vos en contacte amb Artesania Catalunya (Tel.
93 467 46 60 – correu electrònic [EMAIL] ),
El Consorci de Comerç, Artesania i Moda de Catalunya (CCAM) organitza el Congrés de Mercats Municipals de Catalunya que tindrà lloc el proper 21 d'octubre a l'Espai Endesa de Barcelona.
L'objectiu és crear un espai de debat, d'intercanvi experiències i de transmissió de coneixements per als professionals dels mercats municipals davant els canvis de la societat i les noves necessitats dels consumidors.
El Congrés de Mercats Municipals de Catalunya dóna continuïtat a la jornada Mercats Increïbles celebrada a Sant Cugat del Vallès l'any passat, i que va comptar amb una participació de més de 160 persones, amb diferents ponències que van apropar les noves eines de digitalització als professionals dels mercats.
Mitjançant el programa Elsmercats.cat, el CCAM dóna suport als 168 mercats municipals sedentaris de Catalunya amb l'objectiu de millorar la seva competitivitat i afavorir la transformació digital.
Amb el títol Els Quaderns de Mercat, el CCAM organitza sessions formatives arreu del territori per apropar les estratègies de màrqueting als mercats municipals.
La propera sessió tindrà lloc el 30 de setembre, a Tarragona, i anirà a càrrec d'Oriol Cesena, economista i expert en comerç i mercats.
Més informació del programa de competitivitat dels mercats Municipals de Catalunya a www.elsmercats.cat o bé [EMAIL]
La directora general de Comerç, Muntsa Vilalta, durant la seva intervenció en la reunió
La directora general de Comerç, Muntsa Vilalta, ha participat aquest matí en una trobada organitzada per Pimec Comerç per abordar la problemàtica del top manta a Catalunya.
En la trobada celebrada als serveis territorials del Departament d'Empresa i Coneixement a Tarragona, —i a la que han assistit representats d'entitats territorials de comerç, de consistoris tarragonins i dels diferents cossos policials—, la directora ha explicat els treballs que s'estan impulsant des de la Direcció General de Comerç per posar en marxa la proposta de protocol de cooperació contra el top manta, anunciada per la consellera Àngels Chacón al Parlament l'abril passat.
Vilalta ha insistit en la necessitat d'arribar a un consens entre les administracions i institucions implicades per tirar endavant aquesta proposta, amb el convenciment que és "una problemàtica transversal i complexa que hem d'abordar de forma conjunta".
En aquest sentit, ha explicat que s'està parlant amb tots els interlocutors i s'ha mostrat confiada de "poder arribar a una entesa amb els nous equips de govern constituïts recentment, tant a la ciutat de Barcelona i com a la resta de consistoris, ens municipalistes i a les Cambres, després de les aturades ocasionades pels diferents processos electorals".
L'esborrany del protocol de cooperació en matèria de venda il·legal a la via pública ha estat elaborat per la Direcció General de Comerç de forma conjunta amb la Plataforma d'Afectats pel Top Manta, integrada per més d'una quarantena d'entitats comercials del territori.
Segons ha explicat la directora, les solucions integrals al fenomen del top manta passen per actuacions en diferents àmbits: Informació, anàlisi, sensibilització, actuacions policials, i actuacions d'inserció sòcio-laboral.
De forma complementària a l'impuls del protocol, Vilalta ha explicat que la Direcció General de Comerç ha intensificat la campanya de sensibilització contra la venda il·legal que està duent a terme, amb la distribució de 3.650 cartells i 48.000 fulletons que s'han distribuït a través d'entitats de comerç, ajuntaments, i oficines de turisme.
Segons el darrer estudi presentat per Pimec Comerç, l'impacte econòmic del Top Manta només a la ciutat de Barcelona representa 136 milions d'euros
Des del proper dilluns, 8 de juliol, i fins a exhauriment de pressupost amb el límit màxim del dia 31 de desembre de 2019, les empreses i autònoms poden presentar les sol·licituds per acollir-se a aquesta nova línia d'ajuts, que s'emmara en el pla anual de subvencions que convoca el Consorci de Comerç, Artesania i Moda (CCAM) del Departament d'Empresa i Coneixement.
Amb aquesta nova línia, el CCAM reitera el seu suport al comerç amb l'objectiu de donar resposta als grans reptes del comerç, generar models de negoci competitius i prestigiar el sector.
L'objectiu d'aquests ajuts és dinamitzar el comerç mitjançant la recuperació de locals buits, la reforma d'establiments o parades de mercats municipals, així com la instal·lació de sistemes de recollida en els establiments.
Els beneficiaris són les empreses de comerç, serveis, moda i artesania, i les parades de mercats municipals sedentaris i no sedentaris.
En l'àmbit de recuperació dels locals buits, la subvenció contempla la compra, arrendament o concessió administrativa de locals; l'ús d'aparadors de locals tancats; la continuïtat de l'empresa comercial o, l'ampliació de la superfície de venda annexionant un nou local.
En l'àmbit de reforma d'establiments, la subvenció preveu la reforma de l'establiment en parades de mercats municipals sedentaris; l'adequació de les parades de mercats municipals no sedentaris o, la reforma de l'establiment de botigues a peu de carrer que tinguin una antiguitat mínima de 10 anys.
En l`àmbit d'implantació de sistemes de "Click & Collect ", la línia d'ajuts preveu la instal·lació de sistemes digitalitzats de punts de recollida (compra de guixetes i/o armaris amb el software corresponent).
Seran beneficiàries les botigues a peu de carrer i les parades de mercats municipals sedentaris que disposin de l'espai suficient per incorporar punts de recollida digitalitzats.
La dir. gral de Comerç, Muntsa Vlalta, en la presentació de la futura llei de les APEUs avui a Artesania Catalunya
La directora general de Comerç, Muntsa Vilalta, ha presetat aquest matí a Barcelona la proposta de Projecte de Llei d'Àrees de Promoció Econòmica Urbana (APEUs) en que treballa actualment la Generalitat.
Amb més d'un centenar d'assistents, professionals del sector, Vilalta ha explicat els principals continguts de la futura llei amb la que el Govern català —a través de la Direcció General de Comerç del Departament d'Empresa i Coneixement— aposta per un sistema de col·laboració-privada, articulat mitjançant aquest nou model d'organització de renovació urbana i territorial inspirat en els Business Improvement Districts (BIDs).
Segons ha explicat Vilalta, "la finalitat de les APEUs és facilitar la modernització i la promoció de determinades zones urbanes, millorar la qualitat de l'entorn urbà mitjançant actuacions sostenibles, consolidar el model de ciutat compacta, complexa i cohesionada i mediambientalment eficient, incrementar la competitivitat de les empreses i afavorir la creació d'ocupació".
Així mateix, la directora ha volgut remarcar que "les APEUS no són un objectiu per si mateixes, són una eina de col·laboració público-privada, que està en un prestatge i es podrà utilitzar si és necessari".
Amb la voluntat que la llei reculli les diferents sensibilitats i necessitats del sector comerç, des de la Direcció General de Comerç s'estan mantenint converses amb els agents implicats.
La previsió és que la norma, que ja ha entrat al tràmit d'informació pública i està pendent de rebre al·legacions, arribi al Parlament per a la seva tramitació a finals del 2019.
Des del passat mes de març, la directora general de Comerç està fent presentacions de l'esborrany arreu del territori.
El text ja s'ha presentat a Vic i a Girona i estan previstes presentacions a Tarragona (17 de juliol), Tortosa (25 de juliol) i a Lleida (30 de juliol).
La Federació d'Associacions d'Artesans d'Ofici de Catalunya (FAAOC), en col·laboració amb el Consorci de Comerç, Artesania i Moda de Catalunya, va presentar el passat 21 de novembre de 2018, al 25è Congrés de Fires de Catalunya, «Fira Mercat d'Artesania.
Aquesta guia vol ser el punt de partida per a la implantació de sinergies entre les administracions locals, les empreses promotores i el sector de l'artesania d'ofici amb la finalitat d'impulsar una marca certificada:" Fires Mercat d'Artesania ", de qualitat i excel·lència a tot el territori català.
Descarrega't el document sencer
Es poden declarar punts d'interès artesanal aquells municipis o àrees dins d'un mateix municipi on es doni una concentració d'un mínim de cinc tallers artesans o tinguin una tradició artesanal de llarg recorregut o reconeixement històric.
Els punts d'interès artesanal reconeguts fins a aquest moment són:
- El Districte municipal de Gràcia, a la ciutat de Barcelona.
- El Districte municipal de Ciutat Vella, a la ciutat de Barcelona.
- El Poble Espanyol de Montjuïc (la Ciutat dels Artesans), a la ciutat de Barcelona.
La sol·licitud per demanar la declaració de punt d'interès artesanal l'han de presentar les corporacions locals, acompanyada de la documentació indicada en l'ordre de desplegament, i s'accedeix des de l'apartat de Tràmits de la plataforma EACAT �
Catalunya presenta una àmplia varietat de sòls i climes, a més de les múltiples aportacions culturals fetes al llarg dels segles, de la tradició dels seus artesans i l'esperit innovador dels seus dissenyadors.
Catalunya gaudeix arreu del seu territori de manifestacions artesanes de gran rellevància i representativitat.
Activitats artesanes que són pròpies i exclusives de diferents zones.
Oficis Singulars és un projecte que reconeix la identitat d'alguns oficis que ens són propis, és a dir, oficis i productes únics i molt vinculats a la població o demarcació dels quals són originals.
Ara com ara, reconeixem a Catalunya els següents Oficis singulars:
Es poden declarar zones d'Oficis singulars de Catalunya les àrees geogràfiques que disposin d'un mínim de cinc tallers artesans on els oficis propis estiguin relacionats amb el territori, el procediment i el producte, depenguin del medi geogràfic en què es realitza l'extracció de la matèria primera, la transformació i l'elaboració del producte final, o tinguin una tradició artesanal de llarg recorregut o reconeixement històric.
La sol·licitud per demanar la declaració d'una zona d'oficis singulars de Catalunya l'han de presentar les corporacions locals o comarcals, acompanyada de la documentació indicada en l'ordre de desplegament, i s'accedeix des de l'apartat de Tràmits de la plataforma EACAT.
El col·lectiu artesà català troba a les fires d'artesania una de les seves principals vies de comercialització.
Artesania Catalunya, conscient d'aquesta realitat, té la voluntat de reordenar i prestigiar les fires d'artesania que es fan al nostre país.
Per aconseguir-ho, ofereix assessorament, difusió i suport econòmic a les fires monogràfiques que es realitzen actualment.
A més a més, s'està impulsant la creació de noves fires de caràcter monogràfic o temàtic, per tal de contribuir a una comercialització adequada dels productes artesans catalans i de millorar la imatge de la nostra artesania a la societat.
Igualment vinculat a la comercialització a través del sector firal, disposem d'un programa d'incentius per a la participació individual i col·lectiva a fires de Catalunya, Espanya i de l'estranger, com també per a viatges de prospecció de mercat o visites a fires.
El Congrés professional d'Artesania neix amb la voluntat de generar una plataforma de reflexió i debat sobre l'artesania, tal i com estableix el Pla Estratègic d'Artesania impulsat pel Consorci de Comerç, Artesania i Moda de Catalunya.
Un punt de trobada per compartir recursos, eines, valors, experiències, enfortir el sector i, fomentar l'intercanvi d'idees i sinergies entre els diferents actors creatius i productius.
La primera edició del congrés va tenir lloc l'11 de març de 2019 i va girar al voltant de temàtiques per actualitzar el sector i reforçar el seu posicionament i la seva projecció professional.
En una societat i mercat altament competitiu i canviant, es fa necessària una radiografia de les noves tendències i hàbits, així com dels nous models de negoci que s'obren al sector.
És per això que en el marc del congrés es van treballar tots aquests factors i es van donar les pautes per poder mostrar l'artesania com un sector atractiu i competitiu.
Lloc: la Fortalesa - Sant Julià de Ramis (Girona)
El Congrés professional d'Artesania té la voluntat de generar una plataforma de reflexió i debat sobre l'artesania, tal i com estableix el Pla Estratègic d'Artesania impulsat pel Consorci de Comerç, Artesania i Moda de Catalunya.
Un punt de trobada per compartir recursos, eines, valors, experiències, enfortir el sector i, fomentar l'intercanvi d'idees i sinergies entre els diferents actors creatius i productius.
El congrés tractarà al voltant de temàtiques d'actualitat que permetran al sector actualitzar i reforçar el seu posicionament i la seva projecció professional.
Amb aquest objectiu, en la segona edició s'aprofundirà en un dels àmbits on el sector artesà pot jugar un paper principal i competitiu: el Turisme Creatiu.
El Turisme Creatiu és considerat com la nova generació de turisme cultural, i es caracteritza per la interacció entre turistes i creatius locals, mitjançant la realització d'una activitat artística i creativa.
Un sector en plena expansió que atrau cada vegada més seguidors per tot el món, desitjosos de realitzar una activitat que els permeti descobrir la cultura del seu destí, tot compartint moments privilegiats amb els creatius locals.
És per aquest motiu que, en el marc de la 2a edició del Congrés, analitzarem el seu potencial, tractarem les pautes i coneixerem les eines per convertir l'artesania en un element actiu i atractiu per al turisme creatiu que rebem al nostre país.
Properament ampliarem la informació.
El decret 182/2014, de 30 de desembre, sobre l'activitat artesanal, estableix en el seu article 7 els requisits bàsics per al reconeixement d'una persona artesana amb el diploma de Mestre/a Artesà/ana, i remet a una convocatòria pública anual per al procediment i concreció dels esmentats requisits.
En aquest sentit, també s'estableixen dues modalitats de guardons, el professional i el divulgatiu.
L'objectiu dels diplomes de Mestre/a Artesà/ana professional és el de distingir amb un guardó aquelles persones que han fet de la seva professió l'exercici d'un ofici artesà i que han exercit més de vint anys de trajectòria professional reconeguda, amb excel·lència en el domini tècnic de l'ofici i aportacions a l'ofici; combinades amb la capacitat de transmissió dels coneixements de l'ofici mitjançant el mestratge exercit.
L'objectiu dels diplomes de Mestre/a Artesà/ana divulgatiu és el de distingir amb un guardó aquelles persones amb excel·lència en el domini tècnic de l'ofici i aportacions a l'ofici, combinades amb la capacitat de transmissió dels coneixements de l'ofici mitjançant el mestratge, la docència o d'un altre mitjà pedagògic per donar continuïtat a un o més oficis artesans, tot i no haver exercit professionalment l'ofici artesà.
Amb el document annex hem volgut donar visibilitat als nostres Mestres Artesans.
En són tots els que surten, però no surten tots els que ho són.
També hem volgut saber què va significar per a ells i elles el fet de rebre el Diploma de Mestre Artesà.
Termini de presentació de sol·licituds: 20 de juny de 2019
Els Premis Nacionals d'Artesania de la Generalitat de Catalunya tenen com a objectiu donar reconeixement a les persones i empreses artesanes que s'hagin distingit en la producció, el disseny, la qualitat, la formació, la promoció, la comercialització, la difusió, la valoració i/o el prestigi de l'artesania catalana.
Amb els Premis Nacionals d'Artesania la Generalitat de Catalunya vol correspondre a la vàlua i a la transcendència que té l'artesania en la societat catalana i alhora es vol contribuir a donar-li el màxim relleu i atorgar públicament cada any aquell reconeixement que mereixen persones que hagin excel·lit en llur obra i trajectòria i hagin aportat elements d'innovació i prestigi en el sector.
Termini de presentació de candidatures: del 20 de maig al 20 de juny de 2019
11 de març de 2019 - Recinte Modernista de Sant Pau
Benvinguda a càrrec del Secretari d'Empresa i Competitivitat, Sr.
Presentació i conducció del Congrés per part del Sr.
Ponència: «El rol de l'artesania contemporània en l'era de la hipernormalització».
L'artesania contemporània té la potencialitat de convertir-se en un dels entorns creatius i expressius més rellevants per l'entorn en què vivim.
Daniel Córdoba - Mendiola, soci fundador i director general de The Hunter, consultora especialitzada en anàlisi de tendències
Presentació del World Crafts Council Europe.
Taula rodona «Com sóc d'atractiu per als diferents mercats?»
Anàlisi de tres casos: Luxe – Artístic - Firal.
Rubén López, galerista i consultor en màrqueting digital
Jesús-Àngel Prieto, professor de l'Escola Massana, membre de l'A-FAD, doctor en Història de l'Art.
Presentació del programa Barcelona Unique Shops, a càrrec de la Sra.
Sessions simultànies per abordar de manera més específica els casos Luxe – Artístic – Fira.
Conclusions de les sessions simultànies a càrrec dels ponents.
Conclusions generals, a càrrec del conductor del Congrés, Sr.
Cloenda a càrrec de la directora general de Comerç, Sra.
Estat Clínic és un projecte de joieria contemporània confeccionada amb metalls i materials reciclats que neix d'una vivència propera de risc vital, i que m'ha portat, al llarg de cinc anys, a experimentar processos i etapes d'una greu malaltia com a persona significativa.
Passar per diferents estats d'ànim entreteixits i embullats com l'angoixa, l'esperança, el dubte, la resiliència, etc. i, alhora, l'agraïment de viure en un país on l'equitat, la universalitat i la igualtat de drets bàsics com l'habitatge, l'educació i la salut són una prioritat.
Tots mereixem viure en un país on imperi l'Estat del Benestar.
Explico la meva història a través d'un treball humil amb deixalles que no són tresors, que plasmen la feina de les meves mans i el sentir d'un cor atribola
De dilluns a dissabte: de 10h a 20h
Diumenges i festius: de 10h a 14h